Ivar Lunde (1908–1992)

Ivar Lunde (1908–1992) var en norsk diplomat.Fødselsdato og dødsdato hentet fra gravferdsetaten i Oslo

Han var sønn av ingeniør Helge Lunde (1875–1947) og Janina Lewestam (1882–1962). Søsteren  Wanda (1920–2005) var gift med TV-medarbeideren Kristian Øgrim.

I 1949 ble han gift med Ingeborg Marie Hauge (1917).

Etter examen artium i 1927 og cand.jur. i 1932 var han fra 1933 til 1935 sekretær ved konsulatet i den polske havnebyen Gdynia samtidig som han var engasjert av Det Bergenske Dampskibsselskab. Tilbake i Oslo var han i 1935 sekretær for Utenriksdepartementet og gjennomførte Utenriksdepartementets aspirantkurs i 1936. Deretter fulgte en lang liste med stasjoneringer og utmerkelser.Lunde, Ivar i Hvem er Hvem, 1973.

Da han hadde pensjonert seg, tok Lunde også translatøreksamen, og han oversatte blant annet Tadeusz Konwickis roman Den lille apokalypse (Mała apokalipsa) fra polsk samt nobelprisforfatteren Czesław Miłosz' Det trellbundne sinn (Zniewolony umysł) og Erobringen av makten (Zdobycie władzy).

 Stasjoneringer 
 1936 attaché ved legasjonen i Paris
 1938–1943 sekretær ved legasjonen i Moskva
 1941 chargé d'affaires ved legasjonen i Teheran
 1943–1945 sekretær ved legasjonen i Ankara og legasjonen i Lisboa.  
 1946–1949 byråsjef ved UDs første politikontor 
 1949–1950 ambassaderåd ved Norges faste delegasjon til De forente nasjoner (FN) i New York City. Stedfortreder for Norges representant i Sikkerhetsrådet, atomenergi-kommisjonen som ble nedlagt 1952, og nedrustnings-kommisjonen.  
 1950–1952 legasjonsråd og chargé d’affaires til Aten og Tel Aviv.  
 1952–1956 sendemann til legasjonen i Bangkok, sideakkreditert til Djakarta
 1956–1962 ambassadør til Norges ambassade i Ankara, sideakkreditert til Bagdad, Karachi og Teheran
 1962–1966 ambassadør til Norges ambassade i Helsingfors
 1966–1970 ambassadør til Norges ambassade i Moskva, tillike i Ulan Bator fra 1968
 1970–1977 ambassadør til Norges ambassade i Wien
 1970–1977 Norges faste representant ved Det internasjonale atomenergibyrået og FNs organisasjon for industriell utvikling.

 Utmerkelser 
 Kommandør St. Olavs Orden 1962
 Storkors Finlands løves orden
 30px Storkors Løvens og solens orden fra Iran
 100px Storkors Thailands krones orden
 100px Kommandør Georg Is orden fra Grekenland
 100px Comendador (kommandør) av  Kristusordenen fra Portugal

 Referanser 

Kategori:Norske ambassadører
Kategori:Norges ambassadører til Thailand
Kategori:Norges ambassadører til Indonesia
Kategori:Norges ambassadører til Finland
Kategori:Norges ambassadører til Irak
Kategori:Norges ambassadører til Iran
Kategori:Norges ambassadører til Mongolia
Kategori:Norges ambassadører til Pakistan
Kategori:Norges ambassadører til Sovjetunionen
Kategori:Norges ambassadører til Tyrkia
Kategori:Norges ambassadører til Østerrike
Kategori:Kommandører av St. Olavs Orden
Kategori:Finlands løves orden
Kategori:Løvens og solens orden
Kategori:Thailands krones orden
Kategori:Georg Is orden
Kategori:Kristusordenen
Kategori:Personer fra St. Petersburg